Windows 11 primește o bară de activități mai inteligentă: pictograme ajustabile și mai mult spațiu pe ecran
Microsoft continuă să testeze schimbări importante în Windows 11, iar una dintre cele mai vizibile noutăți vizează modul în care arată și funcționează Taskbar-ul. Cei care folosesc cea mai recentă versiune Insider Preview Beta pot deja observa o diferență majoră: bara de activități poate fi acum personalizată în funcție de preferințele utilizatorului, cu dimensiuni ajustabile pentru pictograme și înălțimea barei.